Κύπελλο Ελλάδος ποδοσφαίρου ανδρών 2008-09

Στην **67η** διοργάνωση του **Κυπέλλου Ελλάδας**, για την περίοδο **2008-09**, ξεκίνησαν συνολικά 70 ομάδες (16 Α' Εθνικής, 18 Β' Εθνικής και 36 Γ' Εθνικής κατηγορίας). Διεξήχθη σε 7 γύρους, συμπεριλαμβανομένου του τελικού.

Μεγαλύτερη έκπληξη της διοργάνωσης υπήρξε η πρόκριση του Πανσερραϊκού επί του Παναθηναϊκού στην προημιτελική φάση, όταν μετά το 0-0 των Σερρών η φιλοξενούμενη ομάδα πέτυχε μεγάλη νίκη - πρόκριση με σκορ 3-2 στο Ολυμπιακό Στάδιο. Οι πιο αμφίρροπες αναμετρήσεις των προκριματικών φάσεων ήταν τα ντέρμπι του ΠΑΟΚ, αρχικά με τον Άρη, όταν μετά από δύο στείρες ισοπαλίες ο «Δικέφαλος» προκρίθηκε στη διαδικασία των πέναλτι, για να αποκλειστεί στη συνέχεια από τον Ολυμπιακό (νίκη 1-0 στην Τούμπα και ήττα 2-0 μετά από παράταση στο Στάδιο Καραϊσκάκη).

Ο Ολυμπιακός έφτασε ως τον τελικό της διοργάνωσης, και για τρίτη φορά εντός της τρέχουσας δεκαετίας, αντίπαλός του ήταν η ΑΕΚ, η οποία γνώρισε αρκετές δυσκολίες στο δρόμο της προς τον τελικό, αποκλείοντας τον Ηλυσιακό στην παράταση, την Κέρκυρα με ένα γκολ στο τελευταίο λεπτό του αγώνα και την Ξάνθη με τον κανονισμό του εκτός έδρας γκολ.

Ο τελικός έγινε μετά από 7 χρόνια και με τους ίδιους αντιπάλους στο Ολυμπιακό Στάδιο (έδρα της ΑΕΚ τη φορά αυτή σε αντίθεση με το 2002), τον οποίο μάλιστα τίμησε με την παρουσία του, επίσης μετά από 7 χρόνια, ο Πρόεδρος της Δημοκρατίας (τη φορά αυτή ο Κάρολος Παπούλιας), ο οποίος χαιρέτισε προσωπικά και τις δύο ομάδες κατά την έναρξη του αγώνα και απένειμε το τρόπαιο στους ποδοσφαιριστές της νικήτριας ομάδας.

Ο αγώνας υπήρξε ένας από τους πιο δραματικούς της ιστορίας του ελληνικού ποδοσφαίρου, με πολλές εναλλαγές συναισθημάτων και ιδιαίτερη τροπή. Η ΑΕΚ προηγήθηκε με δύο γκολ ήδη πριν τη συμπλήρωση του πρώτου δεκάλεπτου, ο Ολυμπιακός στο δεύτερο ημίχρονο πέτυχε γρήγορα τέρμα και έπειτα ισοφάρισε, η ΑΕΚ πήρε εκ νέου το προβάδισμα με γκολ στο 90', κι ενώ διαφαινόταν ότι θα είναι η νικήτρια, οι «ερυθρόλευκοι» έστειλαν το ματς στην παράταση με γκολ στο τελευταίο λεπτό των καθυστερήσεων.

Λίγο πριν τη λήξη του πρώτου ημιχρόνου της παράτασης ο Ολυμπιακός προηγήθηκε με 4-3, όμως σε ελάχιστα λεπτά έμεινε με 9 ποδοσφαιριστές λόγω δύο απανωτών αποβολών. Αυτό βοήθησε την ΑΕΚ να ισοφαρίσει γρήγορα στην επανάληψη σε 4-4 και να οδηγήσει τελικά τον αγώνα στα πέναλτι. Εκεί μετά από μία ψυχοφθόρα διαδικασία κι ενώ σχεδόν όλοι οι ποδοσφαιριστές αμφοτέρων των ομάδων εκτέλεσαν από δύο φορές (συνολικά 34 σουτ), ο Ολυμπιακός κατέκτησε τελικά τη νίκη με σκορ 15-14 (σύνολο 19-18).

Με την επιτυχία του αυτή ο Ολυμπιακός έφτασε και στην κατάκτηση του 4ου νταμπλ την τότε τελευταία πενταετία, ενώ παράλληλα κατακτούσε το τρόπαιο για πρώτη φορά στα πέναλτι (νωρίτερα είχε 3 ήττες σ' αυτή τη διαδικασία, το 1974, 1976 και 1988). Για τον Πρέντραγκ Τζόρτζεβιτς ήταν ο τελευταίος αγώνας της καριέρας του (κατέκτησε 5 κύπελλα σε 8 παρουσίες σε τελικούς). Αντίθετα ο ποδοσφαιριστής της ΑΕΚ Παντελής Καφές απέτυχε να κερδίσει το κύπελλο και με μία τρίτη ομάδα της καριέρας του (προηγήθηκαν ο ΠΑΟΚ το 2001 και 2003 και ο Ολυμπιακός το 2005 και 2006).

## Οι αγώνες

## Ο τελικός

* Αθήνα, Ολυμπιακό Στάδιο, Σάββατο 2 Μαΐου 2009
* 24px **[[Ολυμπιακός Σύνδεσμος Φιλάθλων Πειραιώς (ποδόσφαιρο)|Ολυμπιακός]]** -  ΑΕΚ **4-4 ([[παράταση]]), 15-14 [[Πέναλτι (ποδόσφαιρο)|πέναλτι]]** (κανονικός αγώνας: 3-3, ημίχρονο: 0-2)
* **Σκόρερς**: Ντερμπισάιρ (47' 13px|Πετυχημένο κεφαλιά, 90' + 6' 13px|Πετυχημένο κεφαλιά), Ντουντού (70' 13px|Πετυχημένο σουτ), Γκαλέτι (102' 13px|Πετυχημένο σουτ) -- &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;Μπλάνκο (4' 13px|Πετυχημένο κεφαλιά, 8' 13px|Πετυχημένο σουτ), Σκόκο (90' 13px|Πετυχημένο σουτ, 107' 13px|Πετυχημένο σουτ)
* **Τα [[Πέναλτι (ποδόσφαιρο)|πέναλτι]]:**

* **Αποβολές**: 103' 10px Γκαλέτι, 105' + 2' 10px Α. Παπαδόπουλος
* **Διαιτητής**: Τάσος Κάκος (Κέρκυρας) -- Βοηθοί: Μποζατζίδης, Θανασακούδης 
* **Εισιτήρια**: 48.594
* **Τηλεοπτική μετάδοση**: Alpha (Γιώργος Λιώρης, Νίκος Κατσαρός)
* **Πολυτιμότερος παίκτης (MVP)**: Ματ Ντερμπισάιρ 

## Πηγές
* ΕΠΟ Κύπελλο Ελλάδος (αρχείο)
*  ΕΠΟ Κύπελλο Ελλάδος 2008―09 Ανασκοπηση (αρχείο)
* Ανασκοπηση Κυπέλλου Ελλάδας 2009 www.flashscore.gr
* Το αξέχαστο 4-4 μεταξύ ΑΕΚ και Ολυμπιακού στον τελικό Κυπέλλου 2009! (pics & vids) www.gazzetta.gr
* ΑΕΚ-Ολυμπιακός 4-4: Ο καλύτερος τελικός όλων των εποχών! www.sport-fm.gr
* Ολυμπιακός-ΑΕΚ: Ο μυθικός τελικός που δεν ήθελε κανείς να τελειώσει! (videos+photos) www.onsports.gr
* Ο καλύτερος τελικός Κυπέλλου: Ολυμπιακός-ΑΕΚ το 2009 www.sport24.gr

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2008-2009